b"\n_START_ARTICLE_\nKevin Michael Richardson\n_START_SECTION_\nUra\n_START_PARAGRAPH_\nRichardson aloitti uransa n\xc3\xa4yttelij\xc3\xa4n\xc3\xa4 opiskeltuaan Syracusen yliopistolla n\xc3\xa4yttelemist\xc3\xa4. H\xc3\xa4n esiintyi valmistumisensa j\xc3\xa4lkeen teatterissa ja muutaman kerran televisiossa, kuten televisiosarjassa Teho-osasto. Richardson kokeili hetken aikaa stand up -koomikon ty\xc3\xb6t\xc3\xa4, mutta ei kiinnostunut tekem\xc3\xa4\xc3\xa4n sit\xc3\xa4 ty\xc3\xb6kseen menestyksest\xc3\xa4 huolimatta._NEWLINE_H\xc3\xa4n esiintyi my\xc3\xb6s lyhytkestoisessa komediasarjassa The Knights of Prosperity vuonna 2007.\n_START_SECTION_\n\xc3\x84\xc3\xa4nin\xc3\xa4yttelij\xc3\xa4n\xc3\xa4\n_START_PARAGRAPH_\nRichardson p\xc3\xa4\xc3\xa4tyi uransa alku vaiheessa vuonna 1992 tekem\xc3\xa4\xc3\xa4n enemm\xc3\xa4n \xc3\xa4\xc3\xa4nity\xc3\xb6t\xc3\xa4 animaatioihin ja televisiomainoksiin, sek\xc3\xa4 elokuvien trailereihin. H\xc3\xa4n on siit\xc3\xa4 l\xc3\xa4htien tehnyt lukuisia rooleja piirrettyihin, kuten Batman of the Futureen, Buzz Lightyear of Star Commandiin, Samurai Jackiin, Villit Marjaset \xe2\x80\x93 elokuvaan, Codename: Kids Next Dooriin, Teen Titansiin, Kim Possibleen, The Batmaniin, Jake Long \xe2\x80\x93 amerikkalainen lohik\xc3\xa4\xc3\xa4rmeeseen ja Class of 3000:n. Richardson teki my\xc3\xb6s pitk\xc3\xa4\xc3\xa4n useita sivurooleja Family Guyhin vuosina 1999\xe2\x80\x932010. Sittemmin h\xc3\xa4n sai isomman roolin The Cleveland Show -animaatiosarjasta, joka oli my\xc3\xb6s Seth MacFarlanen luoma Family Guyn tapaan._NEWLINE_Matalan \xc3\xa4\xc3\xa4nens\xc3\xa4 my\xc3\xb6t\xc3\xa4 h\xc3\xa4n on usein saanut konnien rooleja, kuten Gantu (Lilo ja Stitch), Tartarus (Halo 2), Jokeri (Batman), Sarevok (Baldur's Gate) ja Goro (Mortal Kombat). Jokerin roolissa Richardson oli vuosina 2004\xe2\x80\x932008 ja kertoi luoneensa hahmolle Jiminy Glick ja Hannibal Lecter hahmojen pohjalta \xc3\xa4\xc3\xa4nen. Richardson on ollut Silppurin \xc3\xa4\xc3\xa4nen\xc3\xa4 vuodesta 2012 l\xc3\xa4htien Teini-ik\xc3\xa4iset mutanttininjakilpikonnat -sarjassa._NEWLINE_Richardson on my\xc3\xb6s \xc3\xa4\xc3\xa4nin\xc3\xa4ytellyt noin 70 konsolipeliss\xc3\xa4, kuten Kingdom Hearts II, Metal Gear Solid 2 ja Fallout: Brotherhood of Steel.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nRichardson harrastaa vapaa-ajallaan videopelien pelaamista, kuten Halo 2. H\xc3\xa4n omistaa Xbox ja PlayStation 3 pelikonsolit."